Locucions adverbials cuantitativas en aragonés

As locucions adverbials cuantitativas en aragonés fan a mesma función que un adverbio de cuantidat, diferenciando-sen d'estos por tener unas cuantas palabras en cuenta d'una.

Son locucions adverbials cuantitativas en aragonés: a caramuello Chabier Tomás Arias: El aragonés del Biello Sobrarbe. Instituto de Estudios Altoaragoneses (1999). p 156, a muntons, buena cosa, ni un sacre Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010, p 174 Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978. p 444., una miqueta, una ripa/a ripas, un rebanyo, un trapacil.

 Ni un sacre 
En aragonés ni un sacre se siente sobre tot en a zona centro-oriental, pero estió cheneral en aragonés porque tamién se documenta en ansotano y entre os residuos d'aragonés d'Alcubierre, y habría feito part de l'aragonés monegrín, que yera pareixito a l'aragonés d'o Semontano de Balbastro.
No'n hemos cohido ni un sacre.No dehó ni un sacre.
No hem minchau ni un sacre.
No han feto un sacre.

Xavier Tomás Arias en o suyo libro sobre l'aragonés d'o Viello Sobrarbe considera que deriva d'o latín SACRUM por decir-se no he entender ni un sacre y poder-se remontar a cuan se feba misa en latín.

Manimenos Joaquim Martí Mestre se troba en valenciano a palabra sacre Joaquim Martí Mestre "Diccionari històric del Valencià col·loquial (segles XVII, XVIII i XIX)" . Universitat de Valencia, 2006 con o significato de persona astura y de poca confianza y a locución adverbial ni un sacre en no portar ni un sacre u no tenir ni un sacre pa dicir no levar u no tener pon de diners, a l'igual que en asturiano nun tener un sacre. Bels autors. "Estudios y trabayos del Seminariu de Llingua Asturiana, Volumen 2"  Universidat de Oviedo, 1979 Tamién s'ha visto que sacre existiba en a chirga de chermanía castellana con o significato de tramposo. Seguntes Joan Coromines toz estos significatos metaforicos provienen d'a denominación d'o falcón sacre (Falco cherrug), que se lo miraban con poca estima.Joan Coromines "Diccionari etimologic i complementari de la llengua catalana"

 Referencias 

 Bibliografía 
  Chabier Tomás Arias: El aragonés del Biello Sobrarbe. Instituto de Estudios Altoaragoneses (1999).
  Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010.

Cuantitativas
Categoría:Locucions cuantitativas